Fröken Liwin

Fröken Liwin er en roman av den svenske forfatteren Marika Stiernstedt. Da boken kom ut i 1925 vakte den stor oppmerksomhet og ble en av hennes største salgssuksesser både i Sverige og i andre land.

Handling
Elma Liwin er en ugift kvinne i førtiårene, som tilhører den øvre middelklassen. Da hun var 26 år gammel ble hun gravid, og siden hun var ugift reiste hun fra hjembyen til Stockholm der hun fødte barnet og umiddelbart adopterte det bort. Nå har hun bestemt seg for å forsøke å finne sin ukjente datter. Beslutningen blir tatt etter at hun har vært på reise i Tyskland, der hun har møtt flere ulike, yngre kvinner som hver på sin måte er vesensforskjellige fra Elma Liwin selv. Dette blir avgjørende for henne: hun må redde datteren fra å ende opp som disse kvinnene, som Elma anser å være totalt amoralske.

Elma Liwin klarer å gjenfinne datteren, som bor hos en fosterfamilie, og bruker sin rett som mor til å ta barnet tilbake. Men datteren viser seg å ha en sterk personlighet, og vil ikke vite av at Elma forsøker å bestemme over henne. En tid etter at jenta vender tilbake til sine fosterforeldre blir fröken Liwin dødssyk. Hun sender bud på datteren, som sitter hos henne til hun er død. Når man siden åpner testamentet hennes har hun bestemt at det som tidigere hadde vært hemmelig skal offentliggjøres. I alle de største avisene i Stockholm skal det i hennes dødsannonse avsluttes med ordene; Etterlater uendelig elsket datter.

 Referanser 

Kategori:Svenske romaner
Kategori:Bøker fra 1925
Kategori:1925 i Sverige